epinasti
Store norske leksikon,Biologi,Vitenskapsgrener i biologien,Botanikk,Plantefysiologi,Plantenes vekst og utvikling,Plantenes vekstbevegelser
Epinasti er en vekstbevegelse hvor et planteorgan, for eksempel et blad, bøyes nedover på grunn av sterkere vekst på oversiden av organet enn på undersiden.
Når en knopp åpner seg, skyldes det at bladanleggene vokser mer på oversiden enn på undersiden. Dermed får de utvokste bladene (eller blomsterbladene, dersom knoppen er en blomsterknopp) etter hvert en mer utstående, horisontal stilling. Faktorer som kan indusere epinasti Epinasti skyldes i første rekke indre årsaker, og plantehormonet etylen spiller en viktig rolle. En tydelig nedbøyning kan man få hos utvokste blad, for eksempel hos tomat, ved å behandle plantene med meget små mengder etylen. Når dyrket jord blir oversvømmet, er det ofte et typisk symptom at bladene begynner å «henge». Dette har ikke noe med manglende vann å gjøre, men skyldes at et forstadium til etylen blir transportert fra røttene opp til skuddet. Der omdannes det til etylen, som fører til epinasti. Les mer i Store norske leksikon vekstbevegelser nastier tropismer nutasjon – botanikk bevegelse – botanikk vekst – botanikk bladhjørne